Vier 'renosterstropers' doodgeskiet, sewe vas | Maroela Media
Vier vermeende renosterstropers is oor die naweek in die Krugerwildtuin doodgeskiet.
Ike Phaahla, 'n woordvoerder van die Suid-Afrikaanse Nasionale Parkeraad (SANParke), het Maandag gesê wildbewaarders het Saterdag op 'n groep van ses mans afgekom wat glo renosterstropers was. "'n Skietgeveg het tussen die verdagtes en wildbewaarders uitgebreek. Drie van die verdagtes is doodgeskiet, en die ander drie is in hegtenis geneem," het Phaahla gesê.
Die bewaarders het beslag gelê op twee vuurwapens, ammunisie en gereedskap wat deur stropers gebruik word.
Nog 'n vermeende stroper is Saterdag by Krokodilbrug in Mpumalanga doodgeskiet. Brig. Hangwani Mulaudzi, 'n polisiewoordvoerder van Limpopo, het gesê die polisie het Sondag 'n verdere vier vermeende stropers naby Hoedspruit in hegtenis geneem. "Die polisie het 'n jaggeweer, 'n vuurwapen met 'n knaldemper asook ammunisie in hul besit gevind," het Mulaudzi gesê.
Die vier mans, tussen die ouderdom van 33 en 46, moet Dinsdag in die Palaborwa-landdroshof verskyn. 'n Hofdatum vir die eerste drie verdagtes is nog nie bekend nie.
Petrolprys kan dalk daal, diesel styg
Daai wildbewaarders moet gaan vir skietlesse. 50% is nie goed genoeg nie lol
Dis nou goeie nuus.
Stem saam 7 uit 7 klink vir my na iemand wat kan skiet. Terug skietbaan toe vir hulle
Die dood vir n renosterstroper is die ligste straf wat hy kan verdien.
Mooi,roei hierdie skurke uit nes hulle die ander spesie uitroei.n skietdood is nogal genadig,vang hulle en onthoring hulle.